stanford-oval/wikipedia huggingface dataset:
Tibia
Kaupungit

Tibiassa on tällä hetkellä 12 kaupunkia. Ab'Dendriel on haltijoiden kaupunki. Kaupungin nimi juontuu muinaisesta sanasta déndron, puu. Kaupunki tarjoaa vihreän ympäristön, jossa on paljon puita. Joidenkin puiden sisään on rakennettu taloja, joita pelaajat voivat vuokrata.                
Carlin on naissotureiden kaupunki, ja se tunnetaan pelissä Tibian toiseksi suurimpana kaupunkina. Carlin on tunnettu myös korkeasta aloittelijapitoisuudestaan. Carlinin läntisellä puoliskolla on kuollut maa, Ghostland. Kazordoon on suurimmaksi osaksi maan alla. Tätä kaupunkia hallitsevat kääpiöt, jotka tunnetaan erinomaisesta ruoasta ja oluesta, mutta ovat myös itsekkäitä eivätkä pidä ihmisistä sen enempää kuin muistakaan eliöistä.
Thais, Tibian näennäinen pääkaupunki, on kaupungeista suurin ja mahtavin. Se on myös Tibian ensimmäinen kaupunki, tosin sitä on uudistettu paljon. Kaupunki toimii myös ostopaikkana monille pelin esineistä. Thaisissa asuu myös King Tibianus III. Edron on Premium Account -alueiden sydän. Edronissa on suuri taikakauppa, josta pelin kaikki Premium Account -taiat ovat ostettavissa, lukuun ottamatta Promotion-taikoja.
Venore on suon päällä seisova kivinen kaupunki, josta on nopea pääsy Plains of Havocille. Suuri talous tekee Venoresta ihanteellisen kaupungin asua. Ankrahmun muistuttaa suuresti muinaista Egyptiä. Ankrahmunin lähettyvillä on myös paljon luolastoja ja kryptoja.Darashia on samalla saarella Ankrahmunin kanssa. Darashian ja Ankrahmunin välillä on Kha'zeelin vuoristo, joka sisältää muinaisten Djinnejen rakennuksia.
Port Hope on vaarallisen ja ison viidakkoalueen Tiquandan ainoa kaupunki. Port Hope on rakennettu pääosin bambusta.
Liberty Bay on Shattered Isles -nimisen kokonaisuuden keskus. Alue on merirosvohenkistä seutua. Kaupungin pohjoispuoli on rikkaiden asutusaluetta, kun taas etelässä on vaatimattomia taloja eli slummialue. Kaupungin on perustanut Thaisin hallitus.
Rookgaard on pääosin erittäin vihreä kaupunki. Se on "aloitussaari", tämä saari on erittäin rajallinen ja pieni. Erilaisia vihollistyyppejä on erittäin vähän. Luolia on muutama ja nekin ovat pieniä. Saarella on pääsaaren tapaan tehtäviä. Niitä suorittamalla aloittelija saa hyödyllisiä varusteita. Rookgaardissa on osa myös Premium Account -pelaajille.
Svargrond sijaitsee Ice Islandien suurimmalla saarella Hrodmirillä. Siellä on hyvin kylmä ja Svargrondin ympärillä asustaa mammutteja, jääkarhuja ja muita arktisen ilmaston eliöitä. Svargrondista pääsee lautalla pienemmille saarille.
Open Tibia

Open Tibia-palvelimet (lyh. OT tai OTS) ovat palvelimia, joita ei ylläpidä CipSoft GmbH vaan yksittäiset ihmiset, jotka käyttävät samaa teknologiaa pohjana. OT-palvelimien ylläpitäminen on sekä virallisen pelin sääntöjen että lain vastaista, sillä ohjelmisto on silloin käytössä ilman CipSoft GmbH:n lupaa. Kirjautuminen Open Tibia -palvelimiin onnistuu käyttämällä oikeata ohjelmaversiota ja muuttamalla IP-osoite, johon peli yhdistää. Tällöin yhteys ei muodostu viralliseen pelipalvelimeen niin kuin on oletuksena.
Palvelimien suosioon saattaa vaikuttaa se, ettei yksityisillä palveluntarjoajilla ole niin tiukkoja sääntöjä kuin virallisessa pelissä ja niiden pelimekanismi on huomattavasti erilainen. OT-palvelimilla voi esimerkiksi saada moninkertaisesti enemmän kokemuspisteitä, jolloin tasoilla nousu on nopeampaa tai niihin voidaan olla tehty aivan uudenlaisia ja tehokkaampia taikoja.
Palvelimia voi ylläpitää kuka tahansa, joten turvallisuusriski on suurempi: jos esimerkiksi käyttää samoja tietoja OT-palvelimen kuin oikean pelin tunnuksissa, palvelimen ylläpitäjä voi löytää ne tietokannastaan.
Aiheesta muualla

Tibian viralliset sivut
Tibia.fi: Suomenkielinen Tibiafoorumi (Arkistoitu – Internet Archive)
TibiaWiki
Tibia ML: Suomi (Arkistoitu – Internet Archive)
Tibian uutiset
Taitoluistelu talviolympialaisissa 2018

| Taitoluistelu talviolympialaisissa 2018   |
| --- | --- | --- | --- | --- | --- |
| Yksilökilpailu |  | miehet |  | naiset |  |
| Parikilpailu |  | parikilpailu |  |  |  |
| Jäätanssi |  | jäätanssi |  |  |  |
| Joukkuekilpailu |  | joukkuekilpailu |  |  |  |
| n k  | n k  | n k  | n k  | n k  |  |
Taitoluistelussa kilpailtiin Pyeongchangin 2018 talviolympialaisissa 9.–23. helmikuuta Gangneung Ice Arenalla.
Taitoluistelussa oli yhteensä viisi tapahtumaa: miesten ja naisten kilpailut, pari- ja joukkuekilpailu sekä jäätanssi.
Aikataulu

Seuraavassa listassa on kaikkien viiden tapahtuman aikataulut.
Kaikki ajat paikallista aikaa (UTC+9).
| Päivä | Aika | Tapahtuma |
| --- | --- | --- |
| 9. helmikuuta | 10:00 | Joukkuekilpailun pariluistelun lyhytohjelma |
| 9. helmikuuta | 10:00 | Joukkuekilpailun miesten lyhytohjelma |
| 11. helmikuuta | 10:00 | Joukkuekilpailun jäätanssin lyhyttanssi |
| 11. helmikuuta | 10:00 | Joukkuekilpailun naisten lyhytohjelma |
| 11. helmikuuta | 10:00 | Joukkuekilpailun pariluistelun vapaaohjelma |
| 12. helmikuuta | 10:00 | Joukkuekilpailun miesten vapaaohjelma |
| 12. helmikuuta | 10:00 | Joukkuekilpailun jäätanssin vapaatanssi |
| 12. helmikuuta | 10:00 | Joukkuekilpailun naisten vapaaohjelma |
| 14. helmikuuta | 10:00 | Pariluistelun lyhytohjelma |
| 15. helmikuuta | 10:00 | Pariluistelun vapaaohjelma |
| 16. helmikuuta | 10:00 | Miesten lyhytohjelma |
| 17. helmikuuta | 10:00 | Miesten vapaaohjelma |
| 19. helmikuuta | 10:00 | Jäätanssin lyhyttanssi |
| 20. helmikuuta | 10:30 | Jäätanssin vapaatanssi |
| 21. helmikuuta | 10:00 | Naisten lyhytohjelma |
| 23. helmikuuta | 10:00 | Naisten vapaaohjelma |
| 25. helmikuuta | 9:30 | Loppunäytös |
Lihavoidut tapahtumat ovat loppukilpailuja.
Mitalitaulukko

|  Taitoluistelu talviolympialaisissa 2018 – Mitalitaulukko > Sijoitus |  Taitoluistelu talviolympialaisissa 2018 – Mitalitaulukko > Maa |  Taitoluistelu talviolympialaisissa 2018 – Mitalitaulukko > Kulta |  Taitoluistelu talviolympialaisissa 2018 – Mitalitaulukko > Hopea |  Taitoluistelu talviolympialaisissa 2018 – Mitalitaulukko > Pronssi |  Taitoluistelu talviolympialaisissa 2018 – Mitalitaulukko > Yhteensä |
| --- | --- | --- | --- | --- | --- |
| 1 |  Kanada | 2 | 0 | 2 | 4 |
| 2 |  Venäläiset olympiaurheilijat | 1 | 2 | 0 | 3 |
| 3 |  Japani | 1 | 1 | 0 | 2 |
| 4 |  Saksa | 1 | 0 | 0 | 1 |
| 5 |  Kiina | 0 | 1 | 0 | 1 |
| 5 |  Ranska | 0 | 1 | 0 | 1 |
| 7 |  Yhdysvallat | 0 | 0 | 2 | 2 |
| 8 |  Espanja | 0 | 0 | 1 | 1 |
|  | Yhteensä | 5 | 5 | 5 | 15 |
Tulokset

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Miehet tiedot |  Yuzuru Hanyu Japani (JPN) | 317,85 |  Shoma Uno Japani (JPN) | 306,90 |  Javier Fernández Espanja (ESP) | 305,24 |
| Naiset tiedot |  Alina Zagitova Venäläiset olympiaurheilijat (OAR) | 239,57 |  Jevgenija Medvedeva Venäläiset olympiaurheilijat (OAR) | 238,26 |  Kaetlyn Osmond Kanada (CAN) | 231,02 |
| Parikilpailu tiedot |  Saksa (GER) Aliona Savchenko Bruno Massot | 235,90 |  Kiina (CHN) Sui Wenjing Han Cong | 235,47 |  Kanada (CAN) Meagan Duhamel Eric Radford | 230,15 |
| Jäätanssi tiedot |  Kanada (CAN) Tessa Virtue Scott Moir | 206,07 ME |  Ranska (FRA) Gabriella Papadakis Guillaume Cizeron | 205,28 |  Yhdysvallat (USA) Maia Shibutani Alex Shibutani | 192,59 |
| Joukkuekilpailu tiedot |  Kanada (CAN)  Patrick Chan  Kaetlyn Osmond  Gabrielle Daleman  Meagan Duhamel / Eric Radford  Tessa Virtue / Scott Moir   | 73 |  Venäläiset olympiaurheilijat (OAR)  Mihail Koljada  Jevgenija Medvedeva  Alina Zagitova  Jevgenija Tarasova / Vladimir Morozov  Natalija Zabijako / Aleksandr Enbert  Jekaterina Bobrova / Dmitri Solovjev | 66 |  Yhdysvallat (USA)  Nathan Chen  Adam Rippon  Bradie Tennell  Mirai Nagasu  Alexa Scimeca Knierim / Chris Knierim  Maia Shibutani / Alex Shibutani | 62 |
Osallistuminen

Taitoluisteluun otettiin yhteensä 148 urheilijaa: 30 miestä, 30 naista, 20 paria (40 urheilijaa) sekä 24 jäätanssiparia (48 urheilijaa). Jokaiseen tapahtumaan yksi olympiakomitea pystyi lähettämään maksimissaan kolme osallistujaa eli yhteensä 18 urheilijaa. Maakiintiöt jaettiin taitoluistelun vuoden 2017 maailmanmestaruuskilpailuiden ja vuoden 2017 CS Nebelhorn Trophyn tulosten pohjalta.
Osallistuminen > Osallistujat maittain

| 0 | 1 | 2 |
| --- | --- | --- |
|   Australia (4)   Itävalta (2)   Belgia (2)   Brasilia (1)   Kanada (17)   Kiina (11)   Tšekki (5)   Suomi (1)   Ranska (8)   Georgia (1)   Saksa (8)  |   Iso-Britannia (2)   Unkari (1)   Israel (7)   Italia (11)   Japani (9)   Kazakstan (3)   Latvia (2)   Malesia (1)   Pohjois-Korea (2)   Venäläiset olympiaurheilijat (15)   Filippiinit (1)  |   Puola (2)   Slovakia (3)   Etelä-Korea (7)   Espanja (4)   Ruotsi (1)   Sveitsi (1)   Turkki (2)   Ukraina (4)   Yhdysvallat (14)   Uzbekistan (1)  |
Aiheesta muualla

Kuvia tai muita tiedostoja aiheesta Taitoluistelu talviolympialaisissa 2018 Wikimedia Commonsissa
Taitoluistelu olympiasivustolla (Arkistoitu – Internet Archive) (englanniksi)
| n k 2018 talviolympialaisten lajit |
| --- | --- |
 Alppihiihto  Ampumahiihto  Curling miehet  naiset  sekapari  Freestylehiihto  Jääkiekko miehet  naiset  Kaukalopikaluistelu  Lumilautailu  Maastohiihto  Mäkihyppy  Ohjaskelkkailu  Pikaluistelu  Rattikelkkailu  Skeleton  Taitoluistelu  Yhdistetty 
Taitoluistelu olympialaisissa
1908 |
1912 |
1920 |
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 | 
2006 | 
2010 |
2014 |
2018 |
2022
Christian Wolff

Christian Wolff
Christian Wolff (24. tammikuuta 1679 Breslau – 9. huhtikuuta 1754 Halle) oli filosofi, josta kehittyi Saksassa alan suuri auktoriteetti. Toisin kuin useat Immanuel Kantia edeltäneet saksalaiset filosofit hän oli yliopiston professori ja julkaisi suuren suosion saavuttaneita oppikirjoja.
Wolff aloitti teologian opiskelun, mutta suuntautui pian matematiikkaan ja filosofiaan. Hallen yliopiston professorina hän yritti Gottfried Leibnizin jalanjäljissä luoda kaikenkattavan aksiomaattisen systeemin tieteissä, myös kosmologiassa, teologiassa ja psykologiassa. Wolff oli rationalisti. Hän kannatti Leibnizin ajatusta ennalta-asetetusta harmoniasta, mutta hylkäsi tämän monadologian. Hänen edustamansa rationalismi herätti suuttumusta Hallen yliopiston pietistisissä piireissä. Tämä johti siihen, että Preussin kuningas Fredrik Vilhelm I erotti tämän virastaan ja karkotti maanpakoon vuonna 1723. Hän sai heti vastaavan viran Marburgista.
Teoksissaan Wolff käsitteli muun muassa logiikkaa, metafysiikkaa, etiikkaa, poliittista filosofiaa, teoreettista fysiikkaa, teleologiaa ja fysiologiaa. Hän luennoi latinan sijasta saksaksi, ja edisti siten saksankielisen filosofian kehittymistä. Hän kirjoitti myös pedagogisesti onnistuneita matematiikan oppikirjoja. Wolffin mukaan praktinen filosofia jakautuu etiikkaan, taloustieteeseen ja valtiotieteeseen. Etiikan alalla pitää hänen mielestään olla rationaalisena prinsiippinä perfectio, täydellisyys. Tämä vaatii ihmistä toimimaan oman ja muiden täydellisyyden lisäämiseksi. Hyvä on hyvää itsessään, ei Jumalan tahdon perusteella. Hyvään elämään liittyy onnellisuus ja järjenmukaisuus.
Teoksia

Tärkeimpiä teoksia:
Anfangsgründe aller mathematischen Wissenschaften (1710; latinaksi Elementa malheseos universae, 1713-1715)
Vernünftige Gedanken von den Kräften des menschlichen Verstandes (1712)
Vern. Ged. von Gott, der Welt und der Seele des Menschen, auch allen Dingen überhaupt (1719)
Vern. Ged. von der Menschen Thun und Lassen (1720)
Vern. Ged. von dem gesellschaftlichen Leben der Menschen (1721)
Vern. Ged. von den Wirkungen der Natur (1723)
Vern. Ged. von den Absichten der natürlichen Dinge (1724)
Vern. Ged. von dem Gebräuche der Theile in Menschen, Thieren und Pflanzen (1725)
Philosophia rationalis, sive logica (1728)
Philosophia prima, sive Ontologia (1729)
Cosmologia generalis (1731)
Psychologia empirica (1732)
Psychologia rationalis (1734)
Theologia naturalis (1736-1737)
Kleine philosophische Schriften, koonnut ja toimittanut G. F. Hagen (1736-1740)
Philosophia practica universalis (1738-1739)
Jus naturae and Jus Gentium (1740-1749)
Philosophia moralis (1750-1753)
Kootut teokset:
Gesammelte Werke,  Jean École et al. (toim.), 3 sarjaa, Hildesheim-[Zürich-]New York: Olms (1962-)
Aiheesta muualla

Hettche, Matt: Christian Wolff The Stanford Encyclopedia of Philosophy. The Metaphysics Research Lab. Stanford University. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka 2  Korea  Kroatia  Alankomaat  Puola  Portugali  Vatikaani 
Tieteilijät:  CiNii  Mathematics Genealogy Project  zbMATH 
Henkilöt:  Deutsche Biographie  DDB  Trove 
Muut:  SNAC  IdRef
CLEEN

| CLEEN Oy |
| --- | --- |

Yritysmuoto:  osakeyhtiö
Perustettu:  2008
Toimitusjohtaja:  Tommy Jacobson
Kotipaikka:  Helsinki, Suomi
Toimiala:  energia- ja ympäristöala
Tuotteet:  tutkimusohjelmat
Kotisivu:  cleen.fi
Infobox OKVirheellinen NIMI-arvo: 
CLEEN Oy (Cluster for Energy and Environment) on energia- ja ympäristöalan yritysten sekä tutkimuslaitosten vuonna 2008 perustama SHOK eli strategisen huippuosaamisen keskittymä. CLEEN:in tehtävänä on koota suomalaista energia- ja ympäristöalan huippuosaamista entistä kilpailukykyisemmiksi kokonaisuuksiksi. CLEEN:in osakkaina on kansainvälisiä yrityksiä, jotka harjoittavat Suomessa huomattavaa energia- ja ympäristöalan tutkimus- ja kehitystoimintaa sekä kansallisesti merkittävimmät tutkimusyhteisöt. CLEEN on voittoa tavoittelematon osakeyhtiö.
Perustaminen

Tutkimus- ja innovaationeuvosto (ent. Tiede- ja teknologianeuvosto) lanseerasi strategisen huippuosaamisen keskittymät kesällä 2006. Tavoitteeksi asetettiin suomalaisen vientiliiketoiminnan lisääminen uudenlaisen yritysten ja yliopistojen ja tutkimuslaitosten muodostaman yhteenliittymän avulla. Vuoteen 2011 mennessä kyseisiä keskittymiä on Suomessa perustettu kuusi kappaletta.
Perustaminen > Osakasyritykset ja tutkimusosapuolet

CLEEN:illä on 45 osakasta, joista 28 on alalla toimivia teollisuusyritysosapuolta ja 17 tutkimusosapuolta. lähde?
Teollisuusyritysosapuolet ovat ABB, Andritz, Ekokem, FCG Planeko, Fortum, Foster Wheeler Energia Oy, Gasum, Helsingin Energia, Hollming Oy, Kemira, Kumera Oy, Kuusakoski, Lassila & Tikanoja, Metso, Neste, Outokumpu, Outotec, Pohjolan Voima, Rautaruukki, Stora Enso, The Switch Engineering, UPM-Kymmene, Vaisala, Vantaan Energia, Vapo, Vattenfall Verkko, Wärtsilä Finland, ÅF-Consult Oy.
Tutkimusosapuolia ovat Aalto-yliopisto,Geodeettinen laitos (GL) Geologian tutkimuskeskus (GTK), Helsingin yliopisto, Ilmatieteen laitos, Itä-Suomen yliopisto, Jyväskylän yliopisto, Lappeenrannan teknillinen yliopisto, Maa- ja elintarviketalouden tutkimuskeskus MTT, Metsäntutkimuslaitos (Metla), Mittatekniikan keskus (MIKES), Oulun yliopisto, Suomen ympäristökeskus (SYKE), Tampereen teknillinen yliopisto, Vaasan yliopisto, VTT, Åbo Akademi.
Tavoitteet

Toiminnan lähtökohtana on uudenlainen elinkeinoelämän tarpeista lähtevä teknillinen tutkimus ja tuotekehitys. Siihen kuuluu strateginen tutkimus, sovellettu tutkimus sekä uuden teknologian pilotointi ja demonstrointi. Tavoitteena on yritysten, tutkimustahojen sekä julkisten rahoittajien, joista tärkeimpänä Tekes, yhteistyön tiivistyminen ja tehostuminen. Tuloksena on suomalaisen tutkimuksen kansainvälistyminen ja kansainvälisen kilpailukyvyn kehittyminen.
CLEEN:in julkistamat strategiset tutkimuksen teema-alueet vuosille 2012-2014 ovat
Hiilineutraali energiantuotanto
Hajautetut energiajärjestelmät
Kestävät polttoaineet
Energiamarkkinat ja älykkäät sähköverkot
Tehokas energiankäyttö
Resurssitehokkaat tuotantoteknologiat ja palvelut
Materiaalien kierrätys ja jätteiden hallinta
Mittaus, monitorointi ja ympäristötehokkuuden arviointi
Tavoitteiden saavuttamiseksi CLEEN organisoi, koordinoi ja hallinnoi tutkimushankkeissa tapahtuvaa tutkimusyhteistyötä ja sen rahoitusta.
Tutkimusohjelmat

Tällä hetkellä CLEEN koordinoi seitsemää eri tutkimusohjelmaa:
Älykkäät sähköverkot ja energiamarkkinat (Smart Grids and Energy Markets, SGEM). Ohjelma käynnistetty 2009 ja ajoittuu vuosille 2009-2014.
Tulevaisuuden polttomoottorivoimalaitokset (Future Combustion Engine Power Plants, FCEP). Ohjelma käynnistetty 2010 ja ajoittuu vuosille 2010-2013.
Ympäristön mittaus ja monitorointi (Measurement, Monitoring and Environmental Efficiency Assessment, MMEA). Ohjelma käynnistetty 2010 ja se ajoittuu vuosille 2010-2014.
Hiilidioksidin talteenotto ja varastointi (Carbon Capture and Storage Program, CCSP). Ohjelma käynnistyi 2011 ja ajoittuu vuosille 2011-2015.
Energian tehokas käyttö (Efficient Energy Use, EFEU). Ohjelma käynnistetty 2011 ja ajoittuu vuosille 2011-2016.
Hajautetut energiajärjestelmät (Distributed Energy Systems, DESY). Ohjelma käynnistetty 2012 ja ajoittuu vuosille 2012-2014
Tulevaisuuden kestävät bioenergiaratkaisut, (Sustainable Bioenergy Solutions for Tomorrow, BEST).
Aiheesta muualla

CLEEN Oy:n kotisivut
Taitoluistelu talviolympialaisissa 2014

Jevgeni Pljuštšenko ja Julija Lipnitskaja joukkuekilpailujen palkinnonjaossa.
Taitoluistelussa kilpailtiin Sotšin 2014 talviolympialaisissa 8. – 21. helmikuuta olympialuistelukeskuksessa. Paikalle yleisöön mahtui 12 000 henkilöä. Tapahtumia oli viisi; miesten yksinluistelu, naisten yksinluistelu, pariluistelu, jäätanssi ja joukkuekilpailu. Vuoden 2014 talviolympialaiset olivat ensimmäiset talviolympialaiset, joissa oli mukana joukkuekilpailu.
Kilpailujen ensimmäiset

Julija Lipnitskajasta tuli toiseksi nuorin taitoluistelun olympiamitalisti voittaessaan kultaa taitoluistelun joukkuekilpailussa 9. helmikuuta 2014. Häntä nuorempi oli vain Maxi Herber, joka voitti kultaa pariluistelussa talviolympialaisissa 1936.
Voittaessaan kultaa taitoluistelun joukkuekilpailussa Jevgeni Pljuštšenkosta tuli toinen taitoluistelija, joka on voittanut neljä olympiamitalia kilpaillessaan neljissä olympialaisissa. Aikaisemmin tähän on pystynyt vain Gillis Grafström voittaessaan 1920–1932 neljä olympiamitalia.
Yuzuru Hanyu voitti Japanin ensimmäisen miesten yksinluistelun kultamitalin.
Denis Tenin pronssimitali on ensimmäinen Kazakstanin olympiamitali taitoluistelussa.
Piste-ennätykset

Seuraavat ISU-pistejärjestelmän ennätykset tehtiin näissä kisoissa:
| Urheilija | Päivämäärä | Ohjelma | Pisteet | Lähde |
| --- | --- | --- | --- | --- |
|  Meryl Davis    Charlie White | 17. helmikuuta 2014 | Joukkuekilpailu – vapaa tanssi | 116,63 |  |
|  Tatiana Volosozhar    Maxim Trankov | 11. helmikuuta 2014 | Pariluistelu – lyhytohjelma | 84,17 |  |
|  Yuzuru Hanyū | 13. helmikuuta 2014 | Miesten yksinluistelu – lyhytohjelma | 101,45 |  |
|  Meryl Davis    Charlie White | 16. helmikuuta 2014 | Jäätanssi – lyhyt tanssi | 78,89 |  |
Aikataulu

Ajat ovat (UTC+4).
| Päivä | Kello | Tapahtuma |
| --- | --- | --- |
| 6. helmikuuta | 19.30 | Joukkuekilpailun parien lyhyt |
| 6. helmikuuta | 19.30 | Joukkuekilpailun miesten lyhyt |
| 8. helmikuuta | 18.30 | Joukkuekilpailun tanssin lyhyt |
| 8. helmikuuta | 18.30 | Joukkuekilpailun naisen lyhyt |
| 8. helmikuuta | 18.30 | Joukkuekilpailun parien vapaa |
| 9. helmikuuta | 19.00 | Joukkuekilpailun miesten vapaa |
| 9. helmikuuta | 19.00 | Joukkuekilpailun tanssin vapaa |
| 9. helmikuuta | 19.00 | Joukkuekilpailun naisten vapaa |
| 11. helmikuuta | 19.00 | Parien lyhytohjelma |
| 12. helmikuuta | 19.45 | Parien vapaaohjelma |
| 13. helmikuuta | 19.00 | Miesten lyhytohjelma |
| 14. helmikuuta | 19.00 | Miesten vapaaohjelma |
| 16. helmikuuta | 19.00 | Jäätanssin lyhytohjelma |
| 17. helmikuuta | 19.00 | Jäätanssin vapaaohjelma |
| 19. helmikuuta | 19.00 | Naisten lyhytohjelma |
| 20. helmikuuta | 19.00 | Naisten vapaaohjelma |
| 22. helmikuuta | 20.30 | Loppunäytös |
Mitaliyhteenveto

| Sijoitus | Maa | Kulta | Hopea | Pronssi | Yhteensä |
| --- | --- | --- | --- | --- | --- |
| 1 |  Venäjä | 3 | 1 | 1 | 5 |
| 2 |  Yhdysvallat | 1 | 0 | 1 | 2 |
| 3 |  Japani | 1 | 0 | 0 | 1 |
| 4 |  Kanada | 0 | 3 | 0 | 3 |
| 5 |  Korea | 0 | 1 | 0 | 1 |
| 6 |  Saksa | 0 | 0 | 1 | 1 |
| 6 |  Italia | 0 | 0 | 1 | 1 |
| 6 |  Kazakstan | 0 | 0 | 1 | 1 |
|  | Yhteensä | 5 | 5 | 5 | 15 |
Mitaliyhteenveto > Kilpailut

| Kilpailu | Kulta | Kulta | Hopea | Hopea | Pronssi | Pronssi |
| --- | --- | --- | --- | --- | --- | --- |
| Miesten yksinluistelu |  Yuzuru Hanyū | 280,09 |  Patrick Chan | 275,62 |  Denis Ten | 255,10 |
| Naisten yksinluistelu |  Adelina Sotnikova | 224,59 |  Kim Yuna | 219,11 |  Carolina Kostner | 216,73 |
| Pariluistelu |  Tatjana Volosožar / Maksim Trankov | 236,86 |  Ksenija Stolbova / Fjodor Klimov | 218,68 |  Aliona Savchenko / Robin Szolkowy | 215,78 |
| Jäätanssi |  Meryl Davis / Charlie White | 195,52 |  Tessa Virtue / Scott Moir | 190,99 |  Jelena Iljinyh / Nikita Katsalapov | 183,48 |
| Joukkue |  Venäjä  Jevgeni Pljuštšenko Julija Lipnitskaja Ksenia Stolbova / Fedor Klimov** Jelena Iljinyh / Nikita Katsalapov**  Tatjana Volosožar / Maksim Trankoov*  Ekaterina Bobrova / Dmitri Soloviev* | 75,00 |  Kanada Kevin Reynolds** Kaetlyn Osmond Kirsten Moore-Towers / Dylan Moscovitch** Tessa Virtue / Scott Moir  Patrick Chan* Meagan Duhamel / Eric Radford* | 65,00 |  Yhdysvallat Jason Brown**  Gracie Gold**  Marissa Castelli / Simon Shnapir Meryl Davis /  Charlie White Jeremy Abbott* Ashley Wagner* | 60,00 |
Aiheesta muualla

Wikimedia Commonsissa on kuvia tai muita tiedostoja aiheesta .
Taitoluistelu Sotšin 2014 talviolympialaisten ja -paralympialaisten virallisilla sivuilla. (venäjäksi)
Talviolympialaisten 2014 lajit ja kilpailutapahtumat
Alppihiihto | Ampumahiihto | Curling | Freestylehiihto | Jääkiekko | Kaukalopikaluistelu | Lumilautailu | Ohjaskelkkailu | Pikaluistelu | Pohjoismaiset hiihtolajit | Rattikelkkailu | Skeleton | Taitoluistelu
Taitoluistelu olympialaisissa
1908 |
1912 |
1920 |
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 | 
2006 | 
2010 |
2014 |
2018 |
2022
Sotšin taitoluisteluareena